open-index/open-wikipedia-markdown huggingface dataset:
Maury Sterling

**Maury Sterling** (født 1971) er en amerikansk skuespiller.

Han er kjent for å ha spilt Max Piotrowski i TV-serien *[[Homeland]]*, Rafferty i komediefilmen *[[Beverly Hills Chihuahua]]*, og Lester Tremor i actionfilmen *[[Smokin’ Aces]]*.

## Referanser


## Eksterne lenker
* 
* 
*
Kastnesåsen og Grønlikollen naturreservat

**Kastnesåsen og Grønlikollen naturreservat** er et naturreservat i Dyrøy kommune. Det består av et område ved Faksfjorden. Området ble vernet 16. desember 2022. Reservatet inngår i verneplan for skogvern. Sykling, ridning og bruk av hest er forbudt og i perioden fra og med 1. februar til og med 15. august er lavtflyging under 300 meter, samt bruk av droner, modellfly o.l. forbudt. 

Verneforskriften sier at formålet med vernet er 
::«å bevare et område som representerer bestemte typer natur i form av boreal løvskog og sørvendte berg og rasmarker med skogslåtter i mellom- og nordboreal vegetasjonssone, og som omfatter gråor-heggeskog, bjørkeskog med høgstauder, svak lågurtskog og fattigere bjørkeskogstyper i ei bratt sørøstvendt li som går fra hav til fjell.

::Det er en målsetting å beholde verneverdiene i mest mulig urørt tilstand. Det er også et mål å opprettholde eller nå god tilstand i gammel kulturmark som artsrike slåttemarker og naturbeitemarker.

::Videre er formålet å verne et område som har særlig betydning for biologisk mangfold ved at det er artsrikt og et viktig leveområde for sjeldne, sårbare og trua dyrearter, blant annet for klippehekkende rovfugl.

::Formålet omfatter også bevaring av det samiske naturgrunnlaget.» 

## Referanser
Walter Mariaux

**Walter Mariaux** (født 21. desember 1894 i Uelzen i kongedømmet Preussen i keiserdømmet Tyskland; død 30. april 1963 i München i Vest-Tyskland)  var en tysk jesuitt, teologisk forfatter og studentpastor i München.

## Liv og virke
Han trådte inn i jesuittordenen i 1913, ble utplassert som sykepleier under første verdenskrig, studerte deretter teologi i Valkenburg aan de Geul i Nederland, og ble ordinert til prest i 1926. Etter konflikter med naziregimet dro han til Roma i 1935. I 1940 publiserte han en dokumentasjon av nasjonalsosialistisk kirkepolitikk i London. Fra 1940 til 1949 ble han utsendt til Brasil.

Han var studentprest i Hannover fra 1949 til 1953, og i München siden 1953 som president for den lokale student- og akademiske sammenslutningen Congregatio Maior Latina og leder av det nystiftede nasjonale MC-sekretariatet.

## Skrifter i utvalg
* *Diez años de Cristianismo en el Tercer Reich (documentos del episcopado Catolico Aleman)*. Buenos Aires 1943, .
* *Menschen unserer Zeit. Vortragsskizzen*. Augsburg 1951, .

## Referanser


## Litteratur
* Roman Bleistein: *Walter Mariaux und der Kirchenkampf des Dritten Reichs*. I: *[[Stimmen der Zeit]]*. 212 (1994), s. 795–805, .
* 
* *Mariaux, Walter*, i: Werner Röder, Herbert A. Strauss (utg.): *Biographisches Handbuch der deutschsprachigen Emigration nach 1933. Band 1: Politik, Wirtschaft, Öffentliches Leben*. München : Saur 1980, s. 476
Chrysina beraudi

***Chrysina beraudi*** er en bille som hører til gruppen praktskarabider (Rutelinae) i familien skarabider (Scarabaeidae). Disse billene, som lever i Mellom- og Sør-Amerika, er kjent for sine flotte farger og er svært ettertraktede blant samlere. Da mange av artene er sjeldne og har svært begrensede utbredelser, har denne etterspørselen blitt en trussel mot dem. Det har blitt foreslått å sette i gang oppdrett for salg, men dette har foreløpig ikke skjedd i stor skala.

## Utseende
En nokså stor (ca. 30 millimeter), avlang praktskarabide. Oversiden er nokså matt grønn eller kobberfarget.

## Levevis
Disse billene holder til i høytliggende (montane) skoger av furu og eik, gjerne mellom 1300 og 3000 meter over havet. De voksne billene eter fra disse trærne. Larvene utvikler seg i råtne trestammer.

## Utbredelse
Arten er utbredt i Costa Rica.

## Systematisk plassering
Inndelingen i artsgrupper følger Generic Guide to New World Scarab Beetles - Checklist of *Chrysina* species (University of Nebraska) http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Chrysina/Chrysina-Catalog/ChrysinaC.html.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien praktskarabider, Rutelinae MacLeay, 1819
****** Slekten juvélbiller, *[[Chrysina]]* Kirby, 1828 – rundt 100 arter
******* ***Chrysina beraudi*** (Warner, Hawks & Bruyea, 1992)

## Referanser


## Kilder
* Artikkel om slekten i National Geographic Magazine
* Thomas, D.B., A. Seago & D.C. Robacker (2007) Reflections on Golden Scarabs. American Entomologist 53(4):224-230. http://www.entsoc.org/Pubs/Periodicals/AE/AE-2007/table_of_contents 
* Generic Guide to New World Scarab Beetles - Checklist of *Chrysina* species (University of Nebraska) http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Chrysina/Chrysina-Catalog/ChrysinaC.html

## Eksterne lenker
* Bildegalleri over 85 arter
* Fransk-språklig nettside med bilder av artene
*
Robert Lamm

**Robert Lamm** (født 1944) er kjent som vokalist og tekstforfatter i den amerikanske popgruppa Chicago. Han står bak en rekke av popgruppas mest populære låter. Sammen med Peter Cetera og Terry Kath kan han på sett og vis sies å ha utgjort grunnstammen i popgruppa fra dets grunnleggelse i 1967 til Kaths død i 1978.

## Referanser


## Eksterne lenker
* 
* 
*
Terry Kath

**Terry Kath** (1946–1978) er en tidligere vokalist og gitarist i det amerikanske popbandet Chicago. Sammen med Peter Cetera og tekstforfatter med mer Robert Lamm kan han på sett og vis sies å ha utgjort grunnstammen i bandet fra dets grunnleggelse i 1967 til hans død i 1978. Hva ferdigheter på gitar angår, ble han sammenlignet med de beste i verden. Legendarisk er hans duett med Peter Cetera i låten Dialogue 1 & 2. Kath hadde norske aner.

## Referanser


## Eksterne lenker
* 
*
Cyphelytra

* se Systematisk inndeling

***Cyphelytra*** er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore (14,5-15,5 millimeter), kraftige, blanke skarabider. Pronotum er lysgult med svarte flekker, hodet lysgult, dekkvingene mørkt rødbrune med omfattende, hvite tegninger.

## Utbredelse
Slekten er utbredt i Asia (nordlige India).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 
******* Gruppen Rutelina
******** Slekten *Cyphelytra* Waterhouse, 1875 
********* *[[Cyphelytra ochracea]]* Waterhouse, 1875

## Referanser


## Eksterne lenker
* Bilde av ''Rutela formosa''
* Bilder av ''Rutela laeta''
*
Michael Radau

**Michael Radau** (født i 1617 i Braunsberg i Øst-Preussen; død 1687 samme sted) var en tysk katolsk prest og teolog tilhørende jesuittordenen.
## Liv og virke
Michael Radau studerte ved Lyceum Hosianum i sin hjemby og inntrådte i 1633 i jesuittordenen. Han ble som teolog i sin tid kjent og berømt i store deler av det katolske Europa. Han forfattet verkene «Oratorem extemporaneum» og «Orationes in laudem benefactorem Collegii Vilnensis». 

Han underviste først *[[belles lettres|de skjønne vitenskaper]]* og filosoft, deretter i åtte år skolastisk teologi. Han var i mange år prediker og misjonær. Han ble rektor for kollegiet i Königsberg. Deretter, fra 1673 til 1675, var han rektor for *Lyceum Hosianum* i Braunsberg.

## Referanser
Alexandro Rapicani

**Alexandro Rapicani** (født 3. november 1702 i Zeven i Hertugdømmet Bremen og fyrstedømmet Verden, død 3. september 1768 i Ixtlán del Río i Ny-Spania) var en jesuitt som var misjonær i Ny-Spania.
## Liv og virke
Alexandro Rapicani ble født 3. november 1702 i Zeven i Bremen-Verden, som da var en svensk besittelse. Etter å ha studert ved en jesuitthøyskole i Westfalen dro han til Spania i 14. april 1735. 

Han la ut til Amerika fra El Puerto de Santa María den 22. november samme år. Det var mer enn førti jesuitter ombord på skipet med ham, blant annet Andrés Xavier García og Jacobo Sedelmayr. Den 18. februar 1736 forliste de på øya San Juan de Ulúa; det var ingen skader, og jesuittene fortsatte til byen Mexico.

I juni 1737 ble Rapicani offisielt stasjonert ved *Mission Los Santos Ángeles de Guevavi* (i det som senere ble Arizona i USA. Han avla sine siste ordensløfter den 1. mai 1740. Senere samme år ble han overført til *Mission Nuestra Senora del Populo del Seri*. Der kom han i konflikt med guvernør Agustín de Vildósol, som ønsket å kjøpe hvete som Rapicani ikke ønsket å selge.

Mellom 1744 og 1764 bestilte Rapicani byggingen av en kirke ved *Mission San Francisco Javier de Batuc*. Han var også en kontroversiell skikkelse i Batuc, og den lokale *teniente político* sendte inn klager mot ham til guvernør Juan Claudio de Pineda. Jesuittenes fader visitator, pater Manuel Aguirre, svarte den 25. desember 1764 ved å sende en karakterreferanse for ham, og informerte guvernøren om at Rapicanis far hadde vært favoritten til Christina av Sverige. Guvernøren avviste deretter saken.

I juli 1767 ankom spanske soldater for å utføre kong Karl IIs ordre om å utvise jesuittene fra Mexico. Sammen med rundt femti andre jesuitter ble Rapicani eskortert til en kirke i Mátape, nær Hermosillo. Derfra tok soldatene dem til Guaymas, gjennom Tepic, og til Guadalajara. Man som mange andre av jesuittene overlevde ikke Rapicani reisen; han døde den 3. september 1768, i Ixtlán del Río.

## Referanser
Verpelva naturreservat

**Verpelva naturreservat** er et naturreservat i Tønsberg kommune. Det består av et område nær Revetal. Området ble vernet 16. desember 2022. Reservatet inngår i verneplan for skogvern. Utenom eksisterende stier og traktorveier, er bruk av sykkel, hest og ridning forbudt. 

Verneforskriften sier at formålet med vernet er 
::«å bevare et område som representerer en bestemt type natur i form av en ravinedal med rik edelløvskog, rik sumpskog, kildeskog og strandskog, samt gammel granskog i lavlandet. Videre er formålet å bevare et område som har særskilt naturvitenskapelig verdi på grunn av forekomster av sjeldne og trua arter og naturtyper.

::Det er en målsetting å beholde verneverdiene i best mulig tilstand, og eventuelt videreutvikle dem.» 

## Referanser
Johann Baptist Reus

**Johann Baptist Reus** eller **João Batista Reus** (1868–1947) var en jesuittprest og en tysk-brasiliansk religiøs lederskikkelse, som av den katolske kirke er blitt erklært en *[[Guds tjener]]*.

## Liv og virke
### Bakgrunn
Johann Baptist Reus ble født til Johannes og Ana Margarida Reus den 10. juli 1868 i Pottenstein i kongedømmet Bayern, som det åttende barnet av elleve barn. Foreldrene hans ga ham grundig religiøs utdanning. Etter å ha fullført et års påkrevd militærtjeneste, sa han opp sin kommisjon i 1890 og begynte på presteseminaret i Bamberg, med en tanke om å slutte seg til jesuittene. 
### Prest
Han ble ordinert til prest i 1893 gikk inn i jesuittordenen kort tid etter.

Han ble deretter sendt til jesuittens novisiat i Kasteel Bleijenbeek i Nederland, i provinsen Limburg tett ved grensen til Tyskland. Dette var under den tyske *[[Kulturkampf]]*, og den innebar blant annet forbud mot en rekke katolske ordeneres læresanstaler innenfor keiserdømmet Tysklands grenser.

### Brasil
I mai 1900, etter å ha fullført studiene, ble han sendt til Brasil. Han var teologilærer i mange år ved *Cristo Rei*-høgskolen, som ligger i byen São Leopoldo i delstaten Rio Grande do Sul.

Hans selvbiografi og dagbok, skrevet i lydighet til pålegg fra overordnede i ordenen, registrerer mystiske nådegaver og visjoner. Han foretrakk å feire messe i et privatkapell på grunn av hans mange ekstaser under messen. Først etter femti år som medlem av presteskapet gikk han med på å feire messe i et offentlig kapell, fordi ordenssamfunnet ba ham om det. 

Han døde i São Leopoldo i Brasil.

### Saligkåringsprosess
I 1953, seks år etter hans død, ble det inneldet et arbeide for hans saligkåring. I 2010 var det kommet så langt at Dom Zeno Hastenteufel, biskop av bispedømmet Novo Hamburgo, kunne innlede den formelle bispedømmeundersøkelser. Pater Reus regnes etter beslutning fra Vatikanet som en *Guds tjener*.

## Verker
Han skrev mange bøker om teologi og naturvitenskap på mange språk: på portugisisk, spansk, tysk, italiensk og engelsk. Hans *Diário Espiritual* (åndelig dagbok) og *Autobiografia* (selvbiografi) avslører hans unike mystiske tilstand. Hans *Liturgikurs* var en klassisk lærebok brukt av prester med det formål å lære liturgien.

## Litteratur
;Litteratur på tysk
* Angela Locher: *Gott entflammt ein Herz*. Feldkirch, Lins-Verlag 1963
*
* Ferdinand Holböck: *Aufblick zum Durchbohrten*. Stein am Rhein (Christiana) 1990, Seiten 332–341, ISBN 3-7171-0924-3
* Alfons Maria Weigl: *P. Reus SJ, ein neuer großer Helfer*. Altötting 1995
* 

;Litteratur på portugisisk
* P. Leo Kohler: *Vida do P. João Baptista Reus*. Edições Paulinas, São Paulo, Brasil. 1956
* Br. Afonso Wobeto: *P. João Baptista Reus*. Livraria P. Reus, Brasil. 1998

## Referanser
Nigidius gravelyi

***Nigidius gravelyi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (ca. 15 millimeter), smal, flat, blank, svart hjortebille. Denne gruppen har ikke svært forstørrede kjever hos hannene, derimot har kjevene en oppoverrettet, krokformet lobe ("øre") ved roten. Hodet er avrundet rektangulært. Pannen er ganske flat, hodet er svært grovt og tett, men grunt punktert, betydelig innsnevret foran fasettøynene. Pronotum er rundet, bredere enn langt, svært blankt og grovt punktert, med en nokså bred, grivt punktert midtfure, forkanten er litt nedsenket sammenlignet med resten av pronotum med to rundede innbuktninger. Dekkvingene har tydelige, grove punktrekker med finere punkter mellom.

## Utbredelse
Arten er utbredt på Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Nigidiini]]*
******* Slekten *[[Nigidius]]* W.S. MacLeay, 1819 – 75 arter
******** ***Nigidius gravelyi*** Paulsen, 2018

## Eksterne lenker
* Nettside om arten
* 
*
The Sawdust Trail

***The Sawdust Trail*** er en amerikansk stumfilm fra 1924 regissert av Edward Sedgwick.

## Skuespillere
* Hoot Gibson som Clarence Elwood Butts
* Josie Sedgwick som "Calamity" Jane Webster
* David Torrence som Jonathan Butts
* Charles K. French som Square Deal McKenzie
* Harry Todd som Quid Jackson
* G. Raymond Nye som Gorilla Lawson
* Pat Harmon som Ranch Foreman
* Taylor Carroll som Lafe Webster
* W.T. McCulley som Red McLaren

## Referanser


## Eksterne lenker
*
Nina Dreyer Henjum

**Nina Dreyer Henjum** (født 1972) er en norsk kunstner bosatt i Spania. Henjum er født i Bergen og oppvokst på Sørlandet, og studerte i Oslo før hun flyttet til Frankrike. Henjum hadde sin første kunstinstallasjon da hun var 16, da hun vant en åpen kunstprosjektkonkurranse med maleri og tekstilkunst. Hennes første kunstutstilling kom to år senere.

Da hun flyttet til Paris for en treårig kunstutdanning ved Les Beaux Arts, ville hun fokusere på kunstkarrieren. Hennes hovedfag ved Les Beaux Arts var i feltene maleri, skulptur og kunsthistorie. Hun har til sammen 13 års universitetsutdanning.

I Paris 2009 fikk hun muligheten til å jobbe sammen med David Lynch, lage kunsttrykk og andre kreasjoner med fantastiske anmeldelser.

Da hun kom tilbake til Skandinavia, studerte hun under den norske kunstneren Morten Paulsen, kjent for sine akvarell teknikker, samt de svenske akvarellmestrene, Arne Isacsson og Anders Wallin. Hun ble deretter undervist av Knut Tiberg i kunsten trykketeknikker. Hun har vært representert i flere private kunstsamlinger rundt om i verden, samt deltatt på symposier og prosjekter for fred.

Hun har hatt utstillinger i kunstgallerier og museer i Paris, Firenze, Barcelona, ​​​​New York, London og flere steder i Norge, Finland, Palestina, Egypt og Sør-Korea, m.fl.

Under sin karriere har Henjum konsentrert seg om ekspresjonistiske malerier, kunstgrafikk og skulpturer. Hun bruker ofte flere ulike teknikker i et maleri ved å koble sammen gamle og moderne teknikker.

## Arbeid med Ship to Gaza, Freedom Flotilla Coalition
Henjum begynte å samarbeide med Ship to Gaza, FFC i 2018, men var aktiv i Palestinasaken i flere år før. I sommeren 2024 var Henjum en av de utvalgte til å bli med båten Handala på dens vei til Gaza. Båten ligger per november 2024 i Sicilia.

«*Ship to Gaza er en del av Freedom Flotilla Coalition. De arbeider for å bryte blokaden, og for at folkeretten også skal gjelde for Gazastripen, og ble stiftet i 2010. Dreyer Henjum jobbet administrativt og ledet kunstprosjekt med kunstlotteri for Ship to Gaza, i tillegg til å bidra til organisasjonen Hope and Play i Gaza, før hun gikk om bord.*» - Sitat fra intervjuet Henjum gjorde med *[[Gudbrandsdølen Dagningen]]*.

## Referanser


## Eksterne lenker
*
Dorysthenes igai

***Dorysthenes igai*** er en bille som hører til familien trebukker (Cerambycidae).

## Utseende
En gasnke stor (35-40 millimeter) og kraftig, brunsvart trebukk, dekkvingene brune. Hannens kjever er store og kraftige, men ikke like sterkt utviklet som hos noen andre *Dorysthenes*-arter, omtrent så lange som resten av hodet. Hodet er rundet, tett punktert, med middelsstore, nyreformede fasettøyne. Antennene er kraftige, rundt to tredjedeler av kroppslengden hos hannen, sagtakkede, det tredje leddet forlenget. Pronotum er nær dobbelt så vredt som langt, ganske blankt, med to store tenner på hver sidekant. Dekkvingene er læraktige, fint og tett punkterte, hver dekkvinge med to fine, litt utydelige lengderibber. Beina er middels lange og kraftige.

## Levevis
Larvene kan leve på røttene av trær, men kan også bore i stenglene på urteaktige planter. 

## Utbredelse
Arten er utbredt på Taiwan.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Prionini
******** Slekten *[[Dorysthenes]]* Vigors, 1826
********* underslekten *Prionomimus* Hayashi, 1981
********** ***Dorysthenes igai*** (Matsushita, 1941)

## Kilder
* Encyclopedia of Life - *Dorysthenes walkeri*. Med liste over artene http://eol.org/pages/889763/overview

## Eksterne lenker
* 
* Bilde av ''Dorysthenes paradoxus''
* Bildegalleri over slekten
Carsten Kissmeyer

**Carsten Kissmeyer** (født 1953) er en dansk politiker for Venstre. Han var borgermester i tidligere Ikast kommune 2002–2006 og i Ikast-Brande kommune 2007–2017.

Kissmeyer var medlem av Folketinget for Venstre i Vestjyllands storkrets 2. oktober 2018–1. november 2022.
Han kom inn i 2018 som avløser for Esben Lunde Larsen. Etter Folketingsvalget 2022 ble han ikke gjenvalgt.

## Referanser
 
 

 



## Eksterne lenker
* 
*
Megasoma bollei

***Megasoma bollei*** er en bille som hører til underfamilien hornbiller (Dynastinae) i gruppen skarabider (Scarabaeoidea).
## Utseende

En ganske stor (25-30 millimeter) og tung bille, en av de mindre artene i slekten *[[Megasoma]]*, kroppsformen forholdsvis bred. Kroppen er brun til svartbrun, litt blank, forholdsvis kraftig punktert. Hodet har en spiss "snute". Hannen har et kort, to-grenet horn (rettet framover) på hodet. På pronotum er det en skrått fremoverrettet pigg på hver side, og et kort horn i midten. Pronotum er rundet, nokså smalt ved forkanten, mindre enn en og en halv gang så bredt som hodet. Hunnen mangler horn i likhet med de fleste andre hornbiller, men har en liten knøl i pannen.

## Utbredelse
Arten er utbredt i det nordlige Argentina og Paraguay.

## Systematisk plassering
Arten ble tidligere plassert i den dårlig definerte slekten *[[Gibboryctes]]*, men flere trekk ved den tyder på at den hører hjemme i *[[Megasoma]]* .

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Slekten *[[Megasoma]]* Kirby, 1825
******* ***Megasoma bollei*** (Dechambre, 2006)

## Referanser


## Eksterne lenker
* 
Wikispecies: Megasoma – detaljert artsinformasjon
* Bildegalleri over artene
* Generic Guide to New World Scarab Beetles - *Megasoma cedrosum* http://unsm-ento.unl.edu/Guide/Scarabaeoidea/Scarabaeidae/Dynastinae/Dynastinae-Tribes/Dynastini/Megasoma/Megasoma%20cedros/Mcedros.html
Fabrica

**Fabrica** eller **fabrica ecclesiae** refererer til et særskilt fond eller en konto som ble brukt til å dekke utgifter knyttet til bygging, reparasjon og vedlikehold av kirkelige bygninger. Dette kunne inkludere katedraler, kirker, klostre og tilhørende strukturer.

Inntektene til *fabrica ecclesiae* kunne komme fra frivillige bidrag, testamentariske gaver, spesifikke avgifter (for eksempel avgifter knyttet til kirkens tjenester som bryllup eller begravelser), eller fra leie av jord som var eid av kirken.

Begrepene hadde også en funksjon i skattelegging, spesielt fordi kirken ofte var fritatt fra sekulære skatter, men samtidig administrerte sine egne finansielle ressurser nøye. For eksempel kunne kongemakten eller staten pålegge særskilte bidrag for bygging av katedraler eller til vedlikehold, noe som da falt under *fabrica*.

I skattemessig forstand brukes mensa til å beskrive den økonomiske støtten til biskopen eller kirkelige embeter (som tilhørte et domkapittel), mens *fabrica* refererer til de midlene som er satt av for vedlikehold og bygging av kirkelige strukturer. Begge begrepene illustrerer hvordan kirken var både en åndelig og økonomisk institusjon i middelalderens samfunn.
Hakaskallen

**Hakaskallen** er et fjell i Elverum og Våler kommuner i Innlandet. Toppen ligger 591 meter over havet på grensa mellom kommunene. Øst for fjellet renner elva Kynna. Store deler av fjellet i Elverum er verna som Hakaskallen naturreservat.

## Referanser
Chrysina triumphalis

***Chrysina triumphalis*** er en bille som hører til gruppen praktskarabider (Rutelinae) i familien skarabider (Scarabaeidae). Disse billene, som lever i Mellom- og Sør-Amerika, er kjent for sine flotte farger og er svært ettertraktede blant samlere. Da mange av artene er sjeldne og har svært begrensede utbredelser, har denne etterspørselen blitt en trussel mot dem. Det har blitt foreslått å sette i gang oppdrett for salg, men dette har foreløpig ikke skjedd i stor skala.

## Utseende
En ganske stor (ca. 27 millimeter), nokså bred praktskarabide. Arten er grønn med rødlige bein, føttene er blå.

## Levevis
Disse billene holder til i høytliggende (montane) skoger av furu og eik, gjerne mellom 1300 og 3000 meter over havet. De voksne billene eter fra disse trærne. Larvene utvikler seg i råtne trestammer.

## Utbredelse
Arten er utbredt i Mexico og Guatemala.

## Systematisk plassering
Inndelingen i artsgrupper følger Generic Guide to New World Scarab Beetles - Checklist of *Chrysina* species (University of Nebraska) http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Chrysina/Chrysina-Catalog/ChrysinaC.html. Arten er kanskje å regne som et synonym for *[[Chrysina modesta]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien praktskarabider, Rutelinae MacLeay, 1819
****** Slekten juvélbiller, *[[Chrysina]]* Kirby, 1828 – rundt 100 arter
******* ***Chrysina triumphalis*** Morón, 1990

## Referanser


## Kilder
* Artikkel om slekten i National Geographic Magazine
* Thomas, D.B., A. Seago & D.C. Robacker (2007) Reflections on Golden Scarabs. American Entomologist 53(4):224-230. http://www.entsoc.org/Pubs/Periodicals/AE/AE-2007/table_of_contents 
* Generic Guide to New World Scarab Beetles - Checklist of *Chrysina* species (University of Nebraska) http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Chrysina/Chrysina-Catalog/ChrysinaC.html

## Eksterne lenker
* Bildegalleri over 85 arter
* Fransk-språklig nettside med bilder av artene
*
Pachyrhynchus moniliferus

***Pachyrhynchus moniliferus*** er en fargerik snutebille som lever på Filippinene. 

## Utseende
Middelsstore, ovale, svarte snutebiller med kort, bred snute. Denne arten er tegnet med gule eller rosa streker som danner en "T" på pronotum og to lengde- og en tverrstripe på dekkvingene.

## Levevis
De voksne billene finnes ofte på bladene av ulike busker og trær.

## Utbredelse
Gruppen er utbredt i Sørøst-Asia med særlig mange arter på Filippinene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Pachyrhynchini]]** Scönherr, 1826
******** Slekten ***[[Pachyrhynchus]]*** Germar, 1824
********* ***Pachyrhynchus moniliferus*** Germar, 1824

## Referanser




## Eksterne lenker
*
Ida Lødemel Tvedt

**Ida Lødemel Tvedt** (født 1987) er en norsk forfatter og journalist. Hun skriver essays og reportasjer, særlig om filosofi, politikk og litteratur. Hun debuterte med essayboken *Marianegropen* i 2019, som har høstet gode kritikker.

Lødemel Tvedt skriver hovedsaklig i avisen *[[Dag og Tid]]*. Hun har også skrevet for *N+1, Guernica, The Dial, Das Magazine, Vinduet, Vagant, Klassekampen, Side Magazine, og flere andre publikasjoner i inn- og utland*. I 2021 ble hun tildelt Arne Hestenes’ journalistpris for fremragende kulturjournalistikk.   

Lødemel Tvedt har en MFA i nonfiction fra Columbia University og en mastergrad fra The New School for Social Research. Hun har undervist i essayistikk ved bachelorprogrammet på Columbia samt ved Eugene Lang College of Liberal Arts, i tillegg til ved skrivekunstakademiet i Hordaland.

## Referanser


## Eksterne lenker
* 
*  Ida Lødemel Tvedt på MuckRack
Charles Louis Joseph Vandame

**Charles Louis Joseph Vandame** S.J. (født 1928) er en fransk emeritert katolsk erkebiskop av N'Djaména i Tsjad.
## Liv og virke
### Prest
Charles Louis Joseph Vandame sluttet seg til jesuittordenen og ble ordinert til prest den 7. september 1960. 
### Erkebiskop av N'Djamena
Pave Johannes Paul II utnevnte ham til erkebiskop av N'Djamena den 23. mai 1981. Paven ordinerte ham personlig til biskop den 6. januar året etter i Peterskirken; medkonsekratorer var Eduardo Martínez Somalo, *sostituto* i Statssekretariatet, og Lucas Moreira Neves O.P., sekretær for Bispekongregasjonen.

Den 31. juli 2003 aksepterte pave Johannes Paul II hans aldersrelaterte avskjedssøknad. Han ble etterfulgt av den tsjadiske erkebiskop Matthias N'Gartéri Mayadi.

Erkebiskop Vandame bosatte seg først i storseminaret i Sarh i Tsjad. Han forlot Tsjad definitivt i oktober 2012 og ble tatt inn i jesuittenes novisiatskommunitet i Bafoussam i Kamerun.

## Publikasjon
Han utgav *livre La Joie de servir*, en bok basert på intervjuer ved Benjamin Bamani.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *Charles Louis Joseph Vandame* (1928- ) *1982

## Referanser
Bjerke naturreservat

**Bjerke naturreservat** er et naturreservat i Larvik kommune. Det består av et område ved Lågen. Området ble vernet 16. desember 2022. Reservatet inngår i verneplan for skogvern. Sykling, ridning og bruk av hest er forbudt utenom eksisterende hesteveier. 

Verneforskriften sier at formålet med vernet er 
::«å bevare et område som representerer bestemte typer natur i form av eldre skog som består av rik blandingsskog i lavlandet, rik edellauvskog og gammel barskog.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Albert Vanbuel

**Albert Vanbuel** (født 1940) er en belgisk katolsk ordensgeistlig og emeritert biskop av Kaga-Bandoro.
## Liv og virke
### Prest
Albert Vanbuel gikk inn i salesianerordenen og ble presteviet den 21. september 1967.

Etter å ha hatt flere verv i sin orden i Belgia, og virket han en tid som sogneprest og ungdomsarbeider, og ble misjonær i Den sentralafrikanske republikk i 1994.

### Biskop sv Kaga-Bandoro
Den 16. juli 2005 utnevnte pave Benedikt XVI ham til biskop av Kaga-Bandoro. Biskopen av Bossangoa, François-Xavier Yombandje, ordinerte ham til biskop den 28. september; medkonsekratorer var erkebiskopen av Bangui, Paulin Pomodimo, og erkebiskopen av Libreville i Gabon, Basile Mvé Engone.

Den 27. september 2015 aksepterte pave Frans hans avskjedsøknad, som han sendte inn kort tid før han nådde aldersgrensen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Luigi Poggi (1917-2010) *1965
* Erkebiskop Joachim N'Dayen (1934-2023) *1969
* Biskop François-Xavier Yombandje (1956-) *1997
* Biskop *Albert Vanbuel* (1940-2005) *

## Referanser
Rwandas nasjonalbank

**Rwandas nasjonalbank** (**National Bank of Rwanda**) er sentralbanken i Rwanda. Den ble opprettet av i 1964, og har som hovedoppgave å sikre stabil inflasjon og økonomisk stabilitet i Rwanda ved hjelp av pengepolitiske virkemidler.

## Historie
Rwanda ble selvstendig fra Belgia i 1962. I 1964 ble Rwandas nasjonalbank etablert, ved lov av 24. april 1964. Sentralbanken ble etablert med en målsetting om å utstede rwandiske franc (Franc Rwandais, FRW).

Sentralbankens rolle har etter dette utviklet seg, og reguleres i dag av sentralbankloven av 2017.

## Oppgaver
NBR har to hovedoppgaver;
* sikre prisstabilitet, dvs. stabil og lav inflasjon
* sikre et sunt økonomisk system (*financial system*), herunder finansnæringen

Inflasjonsmålet er pr 2025 5%. Årlig inflasjon i oktober 2024 var 3,8 %.

Gjennom disse målene skal sentralbanken bidra til økonomisk vekst og utvikling i Rwanda.

## Sentralbanksjef
Sentralbanksjef pr november 2024 er John Rwangombwa. Han har vært sentralbanksjef siden 2013.

## Referanser


## Eksterne lenker
*
Arkitekturåret 1914

## Priser
* AIA-gullmedaljen – Jean Louis Pascal, Frankrike
* Royal Gold Medal – Jean-Louis Pascal.
* Grand Prix de Rome, arkitektur: Albert Ferran.

## Fødsler

 
## Referanser
Dalåsen naturreservat

**Dalåsen naturreservat** er et naturreservat i Hjartdal kommune. Det består av et område i utmarka til Fossegrenna i bygda Sauland. Området ble vernet 16. desember 2022. Reservatet inngår i verneplan for skogvern. Utenom eksisterende stier er sykling, ridning og bruk av hest forbudt. 

Verneforskriften sier at formålet med vernet er 
::«å ta vare på eit område som representerer bestemte typar natur som kalk- og lågurtfuruskog, rik blandingsskog i låglandet og gamal låglandsbarskog som er lite påverka. Vidare er føremålet å ta vare på eit område som inneheld sjeldne og truga artar av sopp og lav, og som har særleg betydning for biologisk mangfald på grunn av rik og variert karplanteflora.

::Det er eit mål å behalde verneverdiane i mest mogleg urørd tilstand, og eventuelt vidareutvikle dei.» 

## Referanser
Eduards Emsis

**Eduards Emsis** (født 1996) er en latvisk fotballspiller som spiller for . 

Han har erfaring fra Albania, Finland, Armenia og Latvia. 

## Referanser


## Eksterne lenker
*
Cha Ji-ho

**Cha Ji-ho** (født 23. mars 1983 i Seoul) er en sørkoreansk tidligere fotballspiller. Han spilte sine første seniorkamper i Norge, for henholdsvis Lyn og Kongsvinger, før han dro videre til Sør-Korea, Australia og Japan. 

## Eksterne lenker
*
John Patrick Shanley

**John Patrick Shanley** (født 1950) er en amerikansk dramatiker, filmmanusforfatter og regissør. Han har vunnet en rekke priser for sitt arbeid, deriblant en Oscar for beste originalmanus i 1988, for filmen *Forhekset av månen* (originaltittel: *Moonstruck*). I 2005 vant han Pulitzerprisen for beste dramatiske verk for *Doubt: A Parable*; samme år vant han Tony-prisen for beste skuespill for det samme stykket. Senere omarbeidet han skuespillet til filmmanus og var regissør for en film med tittelen *[[Doubt]]*. For filmmanuset til *Doubt* ble han nominert til en Oscar for beste filmmanus basert på et tidligere publisert verk. Skuespillerne Meryl Streep, Philip Seymour Hoffman, Amy Adams og Viola Davis fikk alle god kritikk for sine rolletolkninger i filmen, og hver av dem ble nominert til Oscar under den 81. Oscar-utdelingen i 2009.

## Verker (utvalg)
### Film
* 1987: *[[Forhekset av månen]]* (filmkomedie) – manusforfatter
* 1987: *Five Corners* – manusforfatter
* 1989: *The January Man* – manusforfatter
* 1990: *Joe Versus the Volcano* – manusforfatter og regissør
* 1993: *Alive* – manusforfatter
* 1993: *We're Back! A Dinosaur's Story* – manusforfatter
* 1995: *Congo* – manusforfatter
* 2008: *[[Doubt]]* – manusforfatter og regissør
* 2020: *[[Wild Mountain Thyme]]* – manusforfatter og regissør

### TV
* 1993: *Danny i Roberta* (TV-film)
* 2002: *Live from Baghdad* (TV-film)
* 2018: *The Portuguese Kid*
* 2019: *Great Performances* (TV-serie) – episoden «Cuomo: Doubt»

### Scenetekster
* *Danny og Roberta* – oppført av Rogaland Teater i 1992, i Andreas Wieses oversettelse og regi

## Referanser


## Eksterne lenker
* 
*
Pachyrhynchus hirokii

***Pachyrhynchus hirokii*** er en fargerik snutebille som lever på Filippinene. 

## Utseende
Middelsstore, ovale, svarte snutebiller med kort, bred snute. Denne arten er blankt svart med bronseaktig metallglans og store, lysgrønne flekker på pronotum og dekkvingene, på dekkvingene danner området som ikke er dekket av de grønne flekkene med eller mindre et kors. 

## Levevis
De voksne billene finnes ofte på bladene av ulike busker og trær.

## Utbredelse
Gruppen er utbredt i Sørøst-Asia med særlig mange arter på Filippinene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Pachyrhynchini]]** Scönherr, 1826
******** Slekten ***[[Pachyrhynchus]]*** Germar, 1824
********* ***Pachyrhynchus hirokii*** Yoshitake, 2012

## Referanser




## Eksterne lenker
*
Purpurlys

**Purpurlys** er en form for atmosfærisk lysfenomen som oppstår rett etter solnedgang eller like før soloppgang. Det er preget av en intens purpur- eller lillaaktig farge på himmelen, som skyldes spredning av sollys gjennom atmosfæren når solen befinner seg rett under horisonten. Purpurlys oppstår hovedsakelig når solen er mellom 2 og 6 grader under horisonten. Fenomenet kan bli forsterket av partikler i luften, som støv, vulkansk aske eller iskrystaller, som bidrar til spredningen av lyset. Det er mest synlig på steder med klar luft og lite lysforurensning. Purpurlys er ofte observert i fjellområder, polare strøk, eller i forbindelse med spektakulære solnedganger etter vulkanske utbrudd.

## Referanser
Eduards Daškevičs

**Eduards Daškevičs** (født 12. juli 2002) er en latvisk fotballspiller som spiller for Riga FC. Han startet sin seniorkarriere, da han ble hentet til Ham-Kam i 2021 fra akademispill for belgiske Anderlecht. 

## Referanser


## Eksterne lenker
*
Undecima

***Undecima*** er en slekt av maurbiller som stort sett er rovdyr. 

## Utbredelse
Arten er utbredt i Mexico.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Gnag- og maurbiller, Cleroidea
***** Familien maurbiller, Cleridae eller Prionoceridae
****** Underfamilien **[[Enopliinae]]** - ikke i Europa
******* Slekten ***Undecima*** Opitz, 2014
******** *[[Undecima arta]]* Opitz, 2014

## Referanser




## Eksterne lenker
*
Paratenerus

***Paratenerus*** er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel barkbiller.

## Levevis
Både larver og voksne biller er rovdyr, men de voksne kan også finnes på blomster der de spiser pollen. Mange lever av treborende insekter. 

## Utbredelse
Slekten er kjent fra Filippinene.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Gnag- og maurbiller, Cleroidea
***** Familien maurbiller, Cleridae
****** Underfamilien Korynetinae 
******* Slekten ***Paratenerus*** Chapin, 1924
******** *[[Paratenerus mindanensis]]* Chapin, 1924

## Referanser




## Eksterne lenker

*
Jean-Luc Dogon

**Jean-Luc Pascal Dogon** (født 1967) er en fransk tidligere fotballspiller.

I april 1983 var han del av det franske guttelandslaget som vant Tournoi de Montaigu med finaleseier over Skottland. Samme år sluttet han seg til ungdomsavdelingen til Stade Lavallois. Med Laval vant han i 1984 den nasjonale franske juniorturneringen Coupe Gambardella, og samme året tok han steget opp på det franske juniorlandslaget. I mars 1985 debuterte han for Laval i 1. divisjon, og i løpet av det påfølgende halvannet året etablerte han seg på laget som defensiv midtbanespiller.

Som del av Frankrikes U21-landslag laget Dogon ett av Frankrikes fire mål da England ble beseiret i finalen av Tournoi de Toulon i 1988. Med to sesonger fast førstelagsspill i 1. divisjon bak seg for Laval, ble han samme sommer kjøpt av Matra Racing. Noen måneder senere var han med på å vinne U21-EM med finaleseier over Hellas.

I 1989 ble han hentet til , hvor han var en sentral spiller på et lag som i 1996 nådde finalen av UEFA-cupen. Han spilte syv år for Bordeaux, og imponerte tilstrekkelig for klubben til at han ble innkalt til det franske herrelandslaget i 1993.

I mars 1993 spilte han for Frankrikes B-landslag mot . Fire måneder senere gjorde han i juli 1993 sin enslige opptreden på Frankrikes herrelandslag da han ble byttet inn på høyreback i en treningslandskamp mot .

## Karriereoversikt

## Referanser


## Eksterne lenker
* 
*  Jean-Luc Dogon – Stade Rennais Online

## Kilder
*
Glenn Micallef

**Glenn Micallef** (født 1989) er maltesisk politiker som fra 2020 til 2024 var administrativ leder for Maltas statsminister. Han er fra 1. desember 2024 medlem av Ursula von der Leyens andre europakommisjon, med ansvar for rettferd mellom generasjoner, ungdom, kultur og sport.

Micallef er bachelor i handelsfag og master i europeisk rett fra Universitetet i Malta.

## Referanser
John Martin (kunstmaler)

**John Martin** (1789–1854) var en britisk kunstmaler og grafiker.

### Liv og gjerning
Martin begynte læretiden sin i Newcastle upon Tyne, der han studerte og kopierte verk av malere som Claude Lorrain og Salvator Rosa. I 1806 flyttet han til London, der han giftet seg og underviste i tegning. Ved siden av fordypet han seg med studier av arkitektur og perspektiv, og malte akvareller og laget porselen og glass.

Fra 1812 og de kommende årene vakte Martin oppmerksomhet hos publikum med store malerier som skildret bibelske eller mytiske og imaginære landskap med dramatiske naturfenomen, inspirert av de mest turbulente landskapsmaleriene til William Turner. Gjennom salget av disse verkene fikk Martin en viss grad av økonomisk trygghet. Særlig oppsikt vakte verket *Belsassars feiring* fra 1820. Men mer enn for sine malerier, ble Martin kjent for sine raderinger.

I 1823 fikk han i oppdrag å illustrere John Milton sitt verk *Det tapte paradis* (*Paradise Lost*). Seinere, mellom 1831 og 1835, fikk Martin publisert flere illustrasjoner til Det gamle testamentet. Gjennom disse grafiske trykkene nådde ryet hans utenom Englands grenser, ganske særlig i Frankrike.

Fra slutten av 1820-årene vendte Martin sin interesse mot arkitektur og byplanlegging. Han fikk ansvar for å prosjektere forbedringer i det mest tettbygde London, særlig oppmerksomhet rettet han mot portsystem, vann og kloakk. Planene minte i stor grad om dem som Joseph Bazalgette langt seinere la fram og fikk virkeliggjort.

Martin var aktiv nesten heilt fram til han døde i 1854 på Isle of Man.

## Referanser


## Eksterne lenker
*
Pierre Poilievre

**Pierre Poilievre** (født 1979) er en kanadisk politiker som siden 2022 har vært leder for Canadas konservative parti og opposisjonsleder i Underhuset. Fra 2013 til 2015 var han statsråd i Stephen Harpers regjering, og han har sittet i Underhuset siden 2004. 

Poilievre ansett for å tilhøre høyresiden i det konservative partiet, blant annet gjennom sin støtte til kanadisk oljeutvinning og kutt i skattene. Han er også kjent for vittig og skarp retorikk, som har fått enkelte til å beskylde han for å være inspirert av Donald Trump. 

Poilievre ble adoptert som spedbarn og vokste opp i Calgary, Alberta. Han ble gift i 2017 og har to barn. 

## Referanser


## Eksterne lenker
*
Microcymbolus

***Microcymbolus*** er en slekt av biller i familiegruppen børstebiller..

## Systematisk inndeling

* ordenen biller, Coleoptera
** underordenen Polyphaga
*** gruppen (infraorden) Cucujiformia
**** overfamilien gnag- og maurbiller, Cleroidea
***** familien børstebiller, Melyridae (eventuelt blærebiller, Malachiidae)
****** underfamilien **[[klobørstebiller]]** (Rhadalinae LeConte, 1862)
******* slekt ***Microcymbolus*** Pic, 1951
******** *[[Microcymbolus modestus]]* Pic, 1951

## Referanser




## Eksterne lenker
* 
* Klobørstebiller - Fauna Europaea
Knut Erling Johansen

**Knut Erling Johansen** (født 1955) er en norsk teolog som var domprost i Fredrikstad 2007–2020. Han tok teologisk embetseksamen ved Universitetet i Oslo i 1982 og har arbeidet som prest i Nidaros og Hamar bispedømmer. Han har vært universitetsstipendiat i teologi og var generalsekretær i Bispemøtet for Den norske kirke 2001–2007.

## Referanser
Såta naturreservat

**Såta naturreservat** er et naturreservat i Ringerike og Flå kommuner. Det består av et område øst for Krøderen. Området ble vernet 16. desember 2022. Reservatet inngår i verneplan for skogvern. Sykling, ridning og bruk av hest er forbudt utenom eksisterende veier og stier. 

Verneforskriften sier at formålet med vernet er 
::«å bevare et område som representerer en bestemt type natur i form av et stort, høyereliggende åsplatå og lisider med eldre skog som er representativ for høyereliggende skog i denne regionen. Videre er formålet å bevare et område som har særlig betydning for biologisk mangfold ved at det er leveområde for sårbare arter og viktig for arter som er avhengig av store arealer med eldre skog.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
James Barry

**James Barry** (1741–1806) var en irsk–britisk selvlært kunstmaler, best husket for sin seksdelte serie med malerier med tittelen *The Progress of Human Culture* som befinner seg i Royal Society of Arts i London.
På grunn av hans besluttsomhet om å skape kunst i henhold til hans egne prinsipper i stedet for kunsten til hans samtidige, er han også kjent for å være en av de tidligste malerne innen romantikken i Storbritannia, men som kunstner var det få som vurderte ham høyt før den fullstendig og omfattende utstillingen fra 1983 på Tate Gallery førte til en revurdering av denne "notorisk krigerske personligheten", som fremsto som en av de viktigste irske kunstnerne. Han var også kjent for å ha hatt en viktig innflytelse på William Blake.

### Liv og gjerning

## Referanser


## Eksterne lenker
*
Homalocyrtus

***Homalocyrtus*** er en slekt av fargerike snutebiller. 

## Utseende
Middelsstore, ovale, svarte snutebiller med kort, bred snute. De rundede og hvelvede dekkvingene kan ha fargesterke tegninger med bånd eller flekker i gult, grønt eller blått. Kroppsformen er litt pæreformet. 

## Levevis
De voksne billene finnes ofte på bladene av ulike busker og trær. De er ikke flygedyktige, dette medfører at de har svært begrenset spredningsevne, noe som trolig har bidratt sterkt til det svært høye artstallet i denne slekten.

## Utbredelse
Gruppen er utbredt på Filippinene.

## Systematisk inndeling
Slekten har ofte vært regnet som en underslekt av *[[Metapocyrtus]]*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Pachyrhynchini]]** Scönherr, 1826
******** Slekten ***Homalocyrtus*** Heller, 1912 
********* *[[Homalocyrtus conicus]]* (Boheman, 1845)
********* *[[Homalocyrtus harpago]]* (Heller, 1912)
********* *[[Homalocyrtus intermittens]]* (Heller, 1912)
********* *[[Homalocyrtus maculatus]]* (W.Schultze, 1922)
********* *[[Homalocyrtus marginenodosus]]* (Chevrolat, 1881)
********* *[[Homalocyrtus pretiosus]]* Schultze, 1918
********* *[[Homalocyrtus rufescens]]* (G.R.Waterhouse, 1842)
********* *[[Homalocyrtus subcuneiformis]]* (G.R.Waterhouse, 1842)
********* *[[Homalocyrtus tumidosus]]* (Heller, 1912)

## Referanser




## Eksterne lenker
*
Ernest Cossart

**Ernest Cossart** (1876–1951) var en engelsk-amerikansk skuespiller. 

## Referanser


## Eksterne lenker
*
Michael McGrath

**Michael McGrath** (irsk Micheál Mac Craith; født 1976) er en irsk politiker (Fianna Fáil) som ble medlem av det irske underhuset Dáil Éireann i 2007. Han hadde fra 2020 til 2024 ministerposter i den irske regjeringen. Han ble i 2024 medlem av Ursula von der Leyens andre europakommisjon med ansvar for demokrati, justis og rettsstat. McGrath har studert økonomi og arbeidet i KPMG.
## Referanser


## Eksterne lenker
*